钦定古今图书集成/理学汇编/学行典/第192卷 > 杨美
## 钦定古今图书集成/理学汇编/学行典/第192卷 > 杨美

按《吉安府志》：“杨美，字子将，泰和人。性至孝，父母疾，色
必变，不忍远去。左右朝夕定省唯谨。从学观者，美旦
夕皆化于孝。季父死于寇，趋掩葬，复为寇所执，曰：‘汝
何为不出’？美指尸对曰：‘此吾叔父闻其死，故趋还掩
之’。寇义而释之。美葬毕，遂奉父母窜伏山谷中，采木
实为养。父母继没，槁瘗于外。他日还葬，启母圹，失一”
指骨，遍求弗得，号痛迫切。夜假寐墓侧，梦一父老告
曰：“北十数步弃絮中可求也。”寤而求之，竟得焉。